OpenLLM-France/wikimedia huggingface dataset:
# Toquí de coroneta ratllada

El toquí de coroneta ratllada (Arremon dorbignii) és un ocell de la família dels passerèl·lids (Passerellidae).

## Descripció

El cap és majoritàriament negre amb un supercili blanca des de la brida fins a la part posterior del cap i una estreta ratlla grisa a la capçada. El coll és gris i l'esquena, les ales i la cua són de color verd oliva apagat. La part inferior és blanca amb vores grisenques i una estreta banda negra a la part superior del pit. La femella adulta és semblant però més apagada en general. La franja de la capçada és verd oliva i les parts inferiors són de color beix amb els flancs marrons. Els juvenils són semblants als adults però més apagats. Comparteix el "bec taronja cridaner" del seu antic "pare", el toquí becgroc. Sis exemplars d'Argentina tenien un pes mitjà de 22,1 g

## Hàbitat i distribució

Habita el sotabosc dens de les terres baixes des del centre de Bolívia des dels departaments de La Paz, Cochabamba i Santa Cruz fins al nord-oest de l'Argentina a la província de Catamarca.
Habita principalment en boscos caducifolis tropicals, tant de creixement primari com de segon creixement. També es troba sovint a prop de les vores del bosc, obertures interiors i al llarg dels cursos d'aigua. En altitud oscil·la entre el nivell del mar i els 1.400 m.

## Comportament
### Alimentació

Encara que la dieta del toquí de coroneta ratllada no és ben coneguda, sí que inclou fruites, gra i insectes.

### Cria

Fa el niu d'octubre a desembre. El niu està tancat i construït fins a 1 m sobre el terra. La mida mitjana de la posta és de 2,8 ous i la femella fa tota la incubació. Ambdós progenitors alimenten les cries.

## Taxonomia

Antany classificat com una subespècie (Arremon flavirostris dorbignii) del toquí becgroc (A. flavirostris), avui és considerat una espècie de ple dret arran Buainain et al. 2016

## Referències

* ↑ «Toquí de coroneta ratllada». Cercaterm. TERMCAT, Centre de Terminologia. Rev. 21/10/2023(català)
* 1 2 3 4 5 Gunningham, Hailey R.; Slager, David L. Saffron-billed Sparrow (Arremon flavirostris) (en anglès). Cornell Lab of Ornithology, 2020-03-04. DOI 10.2173/bow.sabspa1.01.
* ↑ «Arremon dorbignii» (en anglès). Llista vermella de la IUCN 2019, 31-07-2019. DOI: 10.2305/iucn.uk.2019-3.rlts.t155185351a155636089.en.
* ↑ Buainain, Nelson; Brito, Guilherme Renzo Rocha; Firme, Daniel Honorato; Figueira, Daniel Monteiro; Raposo, Marcos A. «Taxonomic revision of Saffron-billed Sparrow Arremon flavirostris Swainson, 1838 (Aves: Passerellidae) with comments on its holotype and type locality». Zootaxa, 4178, 4, 26-10-2016. DOI: 10.11646/zootaxa.4178.4.6. ISSN: 1175-5334.
# Those Who Dance (pel·lícula de 1924)

Those Who Dance és una pel·lícula muda dirigida per Lambert Hillyer protagonitzada per Blanche Sweet, Bessie Love i Warner Baxter. Basada en la novel·la homònima de George Kibbe Turner, la pel·lícula, una de les primers a tracta el tema de la “llei seca”, es va estrenar el 27 d’abril de 1924. Es considera una pel·lícula perduda.

## Argument

La germana del jove advocat Bob Kane mor en un accident de trànsit degut a un camió que transporta alcohol de contraban. Bob, que era qui conduïa queda cec i cerca justícia donant suport als que advoquen per la prohibició de l’alcohol. Un jove, Matt, és injustament acusat d’haver matat un agent que perseguia contrabandistes d’alcohol i condemnat a la cadira elèctrica. La seva germana Rose cerca proves que demostrin la seva innocència. Kane l’ajudai ells dos es fan passar per parella per infiltrar-se entre els malfactors.

## Repartiment

* Blanche Sweet (Rose Carney)
* Bessie Love (Vida Anargas)
* Warner Baxter (Bob Kane)
* Robert Agnew (Mac Carney)
* John St. Polis (Monahan)
* Lucille Ricksen (Ruth Kane)
* Matthew Betz| (Joe "el grec" Anargas)
* Lydia Knott (Mrs. Carney)
* Charles Delaney (Tom Andrus)
* W. S. McDunnough (pare de Bob Kane)
* Jack Perrin (Frank Church)

## Referències

* ↑ «Casts of Current Photoplays». Photoplay 26, 3, 01-08-1924, pàg. 121.
* ↑ Kibbe Turner, George «“Those Who Dance”». Everybody’s Magazine 47,5, 01-11-1922, pàg. 135.
* ↑ Mayer, Geoff. Historical Dictionary of Crime Films (en anglès). Scarecrow Press, 2012-09-13, p. 313. ISBN 978-0-8108-7900-3.
* ↑ «Those Who Dance». Motion Picture News XXX, 17, 25 d’octubre 1924, pàg. 52.
* ↑ «Those Who Dance» (en anglès). Silent Era : Progressive Silent Film List. [Consulta: 7 gener 2022].

## Enllaços externs

* Those Who Dance al catàleg de l'American Film Institute
# Tour de Bretanya femení

El Tour de Bretanya femení (en francès Tour de Bretagne féminin) és una competició ciclista per etapes de categoria femenina que es disputa per les carreteres de la Bretanya. La cursa es creà el 1987 amb el nom de Tour de Finisterre femení i no serà fins al 1997 quan adoptà el nom actual. Forma part del calendari de l'UCI.

## Palmarès

| Any | Vencedora | Segona | Tercera |
| 1987 | Cécile Odin | Françoise Leprod'homme | Agnes Loohuis-Damveld |
| 1988 | Catherine Marsal | Cécile Odin | Heidi Iratcabal |
| 1989 | Catherine Marsal | Denise Kelly | Valérie Simonnet |
| 1991 | Daiva Čepelienė | Natacha Olhevskaia | Isabelle Nicoloso |
| 1992 | Hanka Kupfernagel | Luzia Zberg | Marion Clignet |
| 1993 | Jeannie Longo | Marion Clignet | Olga Sokolowa |
| 1994 | Swetlana Bubnenkowa | Catherine Marsal | Diana Žiliūtė |
| 1995 | Jeannie Longo | Walentina Polchanowa | Marina Prudnikova |
| 1996 | Marion Clignet | Judith Arndt | Zulfià Zabírova |
| 1997 | Hanka Kupfernagel | Rasa Polikevičiūtė | Yvonne McGregor |
| 1998 | Hanka Kupfernagel | Kathryn Watt | Yvonne McGregor |
| 1999 | Judith Arndt | Gunn-Rita Dahle Flesjå | Anne Samplonius |
| 2000 | Monica Valen | Ingunn Bollerud | Jorunn Kvalø |
| 2001 | Judith Arndt | Arenda Grimberg | Solrun Flatås |
| 2003 | Edwige Pitel | Magali Le Floc'h | Kirsty Nicole Robb |
| 2004 | Magalie Finot-Laivier | Daniela Fusar Poli | Sandrine Marcuz |
| 2005 | Marina Jaunâtre | Magali Le Floc'h | Edwige Pitel |
| 2006 | Marina Jaunâtre | Andrea Bosman | Alexandra Rannou |
| 2007 | Marina Jaunâtre | Karine Gautard | Toni Bradshaw |
| 2008 | Emma Pooley | Joanne Kiesanowski | Lauren Franges |
| 2009 | Liesbet De Vocht | Marianne Vos | Alexandra Burtschenkowa |
| 2011 | Alexandra Burtschenkowa | Karol-Ann Canuel | Rhae-Christie Shaw |
| 2012 | Anna van der Breggen | Sofie De Vuyst | Aude Biannic |
| 2013 | Audrey Cordon | Thalita de Jong | Swetlana Bubnenkowa |
| 2014 | Elisa Longo Borghini | Audrey Cordon | Doris Schweizer |
| 2015 | Ilaria Sanguineti | Christine Majerus | Tatiana Antóixina |
| 2016 | Arlenis Sierra Cañadilla | Ann-Sophie Duyck | Claire Rose |
| 2019 | Audrey Cordon-Ragot | Kirsten Wild | Juliette Labous |
| 2020 | suspesa | suspesa | suspesa |
| 2021 | suspesa | suspesa | suspesa |
| 2022 | Vittoria Guazzini | Cédrine Kerbaol | Ally Wollaston |
| 2023 | Grace Brown | Coralie Demay | Alessia Vigilia |
| 2024 | Grace Brown | Alessia Vigilia | Amber Kraak |

## Vegeu també

* Tour de Bretanya
* Tour de Finisterre

## Enllaços externs

* Web oficial Arxivat 2017-08-23 a Wayback Machine.
* Palmarès a siteducyclisme.net
* Palmarès a cyclebase.nl
* Palmarès a cyclisme-sport.fr
# Timòcit

Els timòcits, en anglès:Thymocytes, són cèl·lules progenitores hematopoiètiques presents en el timus. La timopoiesi és el procés en el timus pel qual es diferencien els timòcits en limfòcits T madurs. La principal funció dels timòcits és la generació de limfòcits T (cèl·lules T). Els processos de beta-selecció, selecció positiva i selecció negativa formen la població de timòcits en un grup perifèric de cèl·lules T que són capaces de respondre a patògens aliens i són immunològicament tolerants cap als antígens propis.
# Timòclides

Timòclides (en llatí Timocleides, en grec antic Τιμοκλείδας) va ser un tirà de la polis grega de Sició al segle III aC.
Després de la violenta mort de l'anterior tirà Cleó, va governar conjuntament amb Eutidem, fins que els dos van ser deposats pels ciutadans de Sició. Timòclides i Eutidem van ser substituïts pel demòcrata Clínies segons Pausànias, encara que l'historiador Plutarc creia que Timòclides governava conjuntament amb Clínies. Timòclides va morir durant el regnat de Clínies.

## Referències

* ↑ Pausànias. Descripció de Grècia, II, 8
* ↑ Plutarc. Vides paral·leles: Àrat, 2,3
* ↑ 4.Cleinias a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 782
# Torrent de ses Talaioles

El torrent de ses Talaioles és un curs d'aigua intermitent situat al vessant oriental de les Serres de Llevant (Mallorca), la conca del qual, d'uns 57 km² està inscrita dins del terme de Manacor. Recull les aigües del sector central de la marina de Manacor, així com de certs contraforts de les serres de Llevant com el puig de Sa Bandera o de s'Heretge. Es forma amb la unió de certs torrents com el de Son Crespí, Son Comte i So na Moixa.
Desemboca després de creuar al nucli turístic de Porto Cristo i forma un important port natural, de relleu serpentejant, conegut com a port de Manacor. El seu curs baix, anomenat es riuet, forma un seguit de meandres i una zona humida, antigament aïllada del mar per una barra de sorra però actualment aquest sistema ha estat connectat artificialment amb la mar per tal d'aprofitar l'espai per ús portuari.
Aquests aiguamolls presents a la desembocadura són d'especial interès per la presència d'hàbitats d'interès comunitari com salicorniars, matollars halòfils mediterranis i pradells de Juncetalia maritimi així com la presència de l'amenaçada tortuga d'estany (Emys orbicularis).

## Referències

* ↑ Fitxes les zones humides. Conselleria de Medi Ambient i Territori.
* ↑ Antònia Amengual Vich; Isabel Riera Sansó, Pedro Bergas Bassa «Escenaris de Biodiversitatd e Manacor». Ajuntament de Manacor, 2009.
* ↑ «Riuet des Port de Manacor». WWF. [Consulta: 5 setembre 2019].
# Tour de Togo

El Tour de Togo (en francès Tour cycliste international du Togo) és una competició ciclista per etapes que es disputa anualment a Togo. La primera edició es disputà el 1990.

## Palmarès a partir del 2003

| Any | Vencedor | Segon | Tercer |
| 2002 | Diego Agbéfou | | |
| 2003 | Diego Agbéfou | | |
| 2004 | Dossouvi Komi | Dossouvi Kouawovi | Egué Attivi |
| 2006 | Idrissa Ouedraogo | | |
| 2007 | Idrissa Ouedraogo | Mohammed Ahmed | Osouma Aminou |
| 2008 | Bassirou Konté | | |
| 2009 | Hamidou Yaméogo | | |
| 2010 | Noufou Minoungou | | |
| 2011 | Noufou Minoungou | | |
| 2012 | Noufou Minoungou | Mickaël Dhinnin | |
| 2013 | Médéric Clain | Issiaka Fofana | Alexis Tourtelot |
| 2014 | Harouna Ilboudo | Guy Smet | Hamidou Yaméogo |
| 2015 | Seydou Bamogo | Oumarou Minoungou | Samuel Anim |
| 2016 | Mathias Sorgho | Mickaël Hugonnier | Bécaye Traoré |
| 2017 | Issiaka Cissé | Pascal Bousquet | Niels van der Pijl |

## Referències

* Palmarès a sitiodeciclismo.net
# Trànsit (pel·lícula)

Trànsit (títol original en francès: Trafic) és una pel·lícula francesa dirigida per Jacques Tati, estrenada el 1971. Ha estat doblada i subtitulada al català, i va ser la primera pel·lícula emesa a TV3.

## Argument i producció

Monsieur Hulot és dibuixant amb Altra, petita societat parisenca de fabricació d'automòbils. És encarregat d'assegurar l'escolta d'un Renault 4 L condicionat com a cotxe de càmping revolucionari de la seva invenció, dotada de nombrosos gadgets, per a una presentació al saló de l'automòbil d'Amsterdam. Maria, encarregada de les relacions públiques d'Altra, molt inquieta d'un retard inicial, desencadena amb les seves iniciatives una sèrie de contratemps i de catàstrofes.
Aquesta pel·lícula va ser possible gràcies a un suport financer després del fracàs de Playtime. És també l'única pel·lícula de Jacques Tati on el guió inicial dibuixa una intriga amb un objectiu precís a atènyer, almenys, en aparença.

## Repartiment

* Jacques Tati: Monsieur Hulot
* Maria Kimberly: Maria, encarregada de relacions públiques
* Marcel Fraval: Marcel, el camioner
* Honoré Bostel: El director d'Altra
* François Maisongrosse: el venedor d'Altra
* Tony Kneppers: el garatgista

## Premis i nominacions
### Nominacions

* 1972: BAFTA a la millor música per Charles Dumont

## Referències

* ↑ «Trànsit». Goita què fan, ara!. [Consulta: 1r juliol 2023].
* ↑ «Trànsit». esadir.cat.
* ↑ Avui-10/09/1983. Pàg.17 i 23
* ↑ Per exemple: la calàndria es canvia a l'horitzontal per convertir-se en graelles de barbacoa.
* ↑ «Trafic». The New York Times.
# Trànsit (desambiguació)

«Trànsit» té aquests significats:
* Trànsit, fenomen causat pel flux de vehicles en una via, carrer o autopista
* Trànsit (astronomia), fenomen astronòmic durant el qual un astre sembla que passi per davant d'un altre
** Trànsit de Mercuri, el pas del planeta Mercuri per davant del Sol, vist des de la Terra
** Trànsit de Venus, el pas de Venus per davant del Sol, vist des de la Terra
* Trànsit web, la quantitat de dades enviades i rebudes pels visitants d'un lloc web, la qual és una gran proporció del trànsit d'Internet
* Trànsit (pel·lícula), pel·lícula francesa de 1971 dirigida per Jacques Tati
* Servei Trànsit, servei d'tenció a la salut de les persones trans del CatSalut
# Tràmit electrònic

Un tràmit electrònic és l'acció que es realitza mitjançant l'ús de les tecnologies de la informació i la comunicació (TIC), tant per part de l'usuari o la usuària en qualitat de persona física o jurídica en relació amb el seu expedient administratiu sense presència física, com per part de l'empleat/ada públic/a en relació amb les accions internes dins l'organització necessàries per donar resposta a un expedient administratiu.

## Referències

* ↑ «Glossari d'administració electrònica». Generalitat de Catalunya.
# Toxicitat de zinc

La toxicitat de zinc és una condició mèdica que implica una sobredosi o sobreexposició tòxica a zinc. S'ha observat que aquests nivells de toxicitat es produeixen amb ingestió de majors de 225 mg de zinc. L'absorció excessiva de zinc pot suprimir l'absorció de coure i ferro. El ió de zinc lliure en la solució és altament tòxic per a bacteris, plantes, invertebrats i fins i tot peixos vertebrats. El zinc és un metall traça essencial amb molt baixa toxicitat en humans.

## Signes i símptomes

Després d'una ingesta oral de dosis extremadament altes de zinc (amb 300mg Zn/d - 20 vegades la dietètica recomanada - és una sobredosi de "baixa ingesta", es poden produir nàusees, vòmits, dolors, rampes i diarrea. Hi ha proves de deficiència de coure induïda, alteracions dels nivells de lipoproteïnes sanguínies, augment dels nivells de lipoproteïna de baixa densitat (LDL) i els nivells disminuïts de lipoproteïna d'alta densitat (HDL)] amb ingrés a llarg termini de 100 mg/d. La USDA Dietary Allowance és 15mg Zn/d. També hi ha una condició anomenada "sacsejades de zinc" o "escates de zinc" o febre de fum de metall que poden ser induïdes per la inhalació de òxid de zinc formada recentment durant la soldadura de materials galvanitzats. .

## Referències

* 1 2 3 4 5 6 Fosmire GJ «Zinc toxicity». Am. J. Clin. Nutr., 51, 2, 01-02-1990, pàg. 225–7. PMID: 2407097.
* ↑ Rout, Gyana Ranjan; Das, Premananda «Effect of Metal Toxicity on Plant Growth and Metabolism: I. Zinc». Agronomie, 23, 1, 01-01-2003, pàg. 3–11. DOI: 10.1051/agro:2002073.
* ↑ SMITH, SE; LARSON, EJ «Zinc toxicity in rats; antagonistic effects of copper and liver.». The Journal of Biological Chemistry, 163, 01-04-1946, pàg. 29–38. PMID: 21023625.
* ↑ Brita, T. A.; De Schamphelaere, Muyssen; Karel, A. C.; Janssen, Colin R. «Mechanisms of chronic waterborne Zn toxicity in Daphnia magna». Aquatic Toxicology, 77, 4, 2006, pàg. 393–401. DOI: 10.1016/j.aquatox.2006.01.006. PMID: 16472524.
* ↑ Ciubotariu, D; Ghiciuc, CM; Lupușoru, CE «Zinc involvement in opioid addiction and analgesia - should zinc supplementation be recommended for opioid-treated persons?». Subst Abuse Treat Prev Policy, vol. 10, 1, 2015, pàg. 29. DOI: 10.1186/s13011-015-0025-2. PMC: 4523930. PMID: 26238243.
* ↑ Pettilä, V.; Takkunen, O.; Tukiainen, P. «Zinc chloride smoke inhalation: a rare cause of severe acute respiratory distress syndrome». Intensive Care Medicine, 26, 2, pàg. 215-217. DOI: 10.1007/s001340050049.
# Tinospora cordifolia

Tinospora cordifolia és una planta herbàcia de la família de les menispermàcies indígena de les àrees tropicals de l'Índia, Myanmar i Sri Lanka.

## Noms vernaculars

Hi ha molts noms comuns per la planta en diferents idiomes. Punjabi: گلو (Gllow), Telugu: తిప్ప తీగ (Tippa-teega), Tàmil: சீந்தில் கொடி (Shindilakodi), Malayalam: ചിറ്റമൃത് (Amruthu, Chittamruthu), Kannada: ಅಮೃತ ಬಳ್ಳಿ (Amrutha balli), Khmer: បណ្តូលពេជ្រ (bândaul pich), Sinhala: Rasakinda, Tailandès: บอระเพ็ด (boraphét), Pali: galocī, Hindi: geloy (गिलोय), guruc (गुरुच), gurcha, Gujarati: galac, garo, Sanskrit: Amritavalli (अमृतवल्ली), amrta (अमृत), cinnodbhava (छिन्नोद्भवा), Marathi: Guduchi (गुडूची), gulvel (गुळवेल), Odia: Guluchi, Myanmar: ဆင်တုံးမနွယ် Nepalí: Gurjo (गुर्जो).
# Tres principis no nuclears

Després de la caiguda de les bombes atòmiques sobre Hiroshima, el 6 d'agost de 1945, i a Nagasaki tres dies després, el Japó, el 1967, va adoptar el que es coneix com Els tres principis antinuclears.

## Els tres principis

Aquests tres principis són i consisteixen en el següent:
* Principi de no producció d'armes nuclears: amb aquest principi el Japó es compromet a no fabricar cap arma de tipus nuclear.
* Principi de no possessió d'armes nuclears: d'aquesta manera, en cap moment el Japó es va aprovisionar d'armes de tipus nuclear.
* Principi de no autorització d'armes nuclears sobre el seu territori: amb l'objectiu que cap país limítrof pugui abastir d'armes de tipus nuclear.

## A què ha portat

Tot això ha afavorit que el Japó, avui dia, s'hagi convertit no només en un país pacífic, sinó també pacifista, adoptant aquestes mesures i respectant i ratificant fins al moment de la creació d'aquest article. I no només això, sinó que altres països s'han sumat a la iniciativa, declarant en igualtat de condicions, i adoptant de la mateixa manera aquests tres mateixos principis.

## Vegeu també

* Arma nuclear
* Bombardejos atòmics d'Hiroshima i Nagasaki
# Triple formació alcista

Triple formació alcista (en anglès: Bullish Rising Three Methods) és un patró d'espelmes japoneses que esdevé un fort senyal de continuïtat de la tendència alcista. És una variant de l'Estora ajustada alcista.

## Criteri de reconeixement

* La tendència prèvia és alcista
* Es forma una primera espelma blanca llarga
* Els següents tres dies es formen tres espelmes negres (o inclús blanques) amb cos petit amb tancaments dins del cos de la blanca prèvia
* Finalment s'obra a l'alça, es forma una segona espelma blanca llarga, i es tanca formant un nou high

## Explicació

La Triple formació alcista, igual que l'Estora ajustada alcista, és un potent patró de continuïtat en una tendència alcista. Les petites espelmes negres indiquen una progressiva presa de beneficis, però els bears no tenen prou força com per provocar tancaments inferiors al de l'espelma blanca llarga. Finalment els bulls tornen a aparèixer amb força davant la debilitat dels bears i aquests tanquen posicions donant lloc a una nova espelma blanca llarga. Per especuladors agressius aquest patró, abans de completar-se amb l'espelma blanca llarga, es pot aprofitar anticipadament per incrementar posicions llargues.

## Factors importants

És un patró similar a la Triple formació alcista però sense l'existència d'un gap alcista previ. Les espelmes negres en cap cas han de tancar per dessota de l'espelma blanca llarga sinó que s'han de mantenir dins del seu rang high-low (incloses les ombres). Malgrat que la força dels bulls és molt potent es suggereix esperar confirmació l'endemà en forma d'espelma blanca amb tancament superior o gap alcista.

## Bibliografia

* «Bullish Rising Three Methods». Candlesticker. [Consulta: 12 maig 2011].
# Triple cruïlla de Maraix

La triple cruïlla de Maraix és una triple cruïlla geològica de tres plaques tectòniques: la placa d'Anatòlia, la placa africana i la placa aràbiga.
La triple cruïlla de Maraix es troba on les plaques africanes i àrabs, una al costat de l'altra i ambdues a la deriva cap al nord i delimitades per la falla transformant de la Mar Morta de tendència nord-sud (en si mateixa una extensió de les valls africanes del Rift), es troben amb la placa d'Anatòlia. El xoc de les dues primeres plaques amb la darrera es fa al llarg de la falla d'Anatòlia Oriental. El lloc d'encreuament és a prop del golf d'Alexandreta.
Rep la seva denominació de la ciutat de Maraix, capital de la província del mateix nom. Després d'un llarg període d'inactivitat, aquesta cruïlla tectònica es va trencar pels violents terratrèmols de Turquia i Síria del 2023.

## Referències

* ↑ Chorowicz, J.; Luxey, P.; Lyberis, N.; Carvalho, J.; Parrot, J.-F. Journal of Geophysical Research: Solid Earth, 99, B10, 1994, pàg. 20225–20242. Bibcode: 1994JGR....9920225C. DOI: 10.1029/94JB00321.
# Triple formació amb gap alcista

Triple formació amb gap alcista (en anglès: Bullish Upside Gap Three Method) és un patró d'espelmes japoneses que, malgrat l'espelma negra llarga, indica continuïtat de la tendència alcista doncs l'espelma negra és solament una presa de beneficis.

## Criteri de reconeixement

* La tendència prèvia és alcista
* Es formen dues espelmes blanques, amb un fort gap alcista entre elles
* Al tercer dia es forma una espelma negra llarga, que obra en el cos de l'anterior i omple el gap previ

## Explicació

Triple formació amb gap alcista és un patró que apareix enmig d'una tendència alcista. Les dues espelmes blanques indiquen que la tendència és alcista, i el fort gap evidencia que aquesta és forta. Tot i així el tercer dia s'obre per dessota de l'anterior i es forma un espelma negra, que omple el gap previ. Si la tendència anterior era fortament alcista i s'havia produït sobrecompra, la presa de beneficis que representa l'espelma negra llarga tan sols serà un intermedi en aquesta tendència. Una variant més potent d'aquest patró és la Faixa amb gap alcista, que no omple el gap i el converteix en un bon suport.

## Factors importants

És important comprovar que no es produeix un augment significatiu del volum en l'espelma blanca. Malgrat la força dels bulls i la presa de beneficis, es suggereix esperar l'endemà per confirmar la continuació de la tendència en forma d'espelma blanca amb tancament superior o obertura amb gap alcista.

## Bibliografia

* «Bullish Upside Gap Three Method». Candlesticker. [Consulta: 12 maig 2011].
# Triplophysa bashanensis

Triplophysa bashanensis és una espècie de peix de la família dels balitòrids i de l'ordre dels cipriniformes.
Fa 10,7 cm de llargària maxima. És un peix d'aigua dolça, demersal i de clima subtropical, el qual viu a un afluent del riu Jialing a Shaanxi (la Xina). És inofensiu per als humans.

## Referències

* 1 2 T.-Q., Xu; Wang, K.-F. «A new species of Triplophysa from Shaanxi, China» (en anglès). Acta Zootaxonomica Sinica, 34, 2, 2009, pàg. 381-384.
* ↑ Catalogue of Life (anglès)
* 1 2 3 FishBase (anglès)
* ↑ FishWise (anglès)

## Enllaços externs

* ION (anglès)
# Triplophysa altipinnis

Triplophysa altipinnis és una espècie de peix de la família dels balitòrids i de l'ordre dels cipriniformes.
És un peix d'aigua dolça, demersal i de clima subtropical, el qual viu a Àsia. És inofensiu per als humans.

## Referències

* 1 2 Catalogue of Life (anglès)
* ↑ uBio (anglès)
* 1 2 FishBase (anglès)

## Enllaços externs

* FishWise (anglès)
# Ullensaker

Ullensaker és un municipi situat al comtat d'Akershus, Noruega. Té 34.189 habitants (2016) i té una superfície de 252 km². El centre administratiu del municipi és el poble de Jessheim.

## Referències

* 1 2 «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 16 abril 2016].

## Enllaços externs

* Ullensaker - Lloc web oficial
# Tyge Hvass

Tyge Hvass (Randrup, 5 de juliol de 1885 - Copenhage, 4 de setembre de 1963), fou un arquitecte danès. Autor del Museu J.F. Willumsens a Frederikssund i del Pavelló de Dinamarca per a l'Exposició Internacional de Barcelona de 1929.